Cuneiform Tablet TC 2 31
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-lá-ḫu-um-ma a-na a-šur-na-da ù PUZUR₄-a-na qí-bi₄-ma ta-ma-lá-ku pì-it-a-ma ṭup-pá-am ša 10 ma-na KÙ.BABBAR ša ḫu-bu-ul na-sá ù a-ga-a ù 2 GÍN KÙ.GI ša im-li-kà-a na-dí šé-bi₄-lá-nim ù i-na ṭup-pì a-ku-šu-tim a-šur-a-ma-ru-um i-de₈ a-šar ša-ak-nu-ni ša 20 ma-na KÙ.BABBAR ṭup-pá-am ša ší-ik-ma-tim ú tap-pá-e-šu ù ša 3.5 ma-na ṭup-pu-um ša šu-IŠTAR ù šu-nu-tí šé-bi₄-lá-nim šu-ma 2 ma-na-ma KÙ.BABBAR a-na ì-lí-a-lim ta-ta-ad-na ú wa-ar-kà-tám iš-tí DUMU um-mì-a-nim ke-ni-im 3 ma-na KÙ.BABBAR šé-bi₄-lá-nim